Diari Oficial de la Generalitat Valenciana


Sumari del DOGV 5759, del 09-05-2008 (2008/5799)

Informació pública de l'alternativa tècnica al Programa d'Actuació Integrada de la Unitat d'Execució 2 del Sector Residencial Balcó de Montroy III del Pla General de Montroy.
------------------------------------------------------------------------------------------------------------------------------------------------------------------------------

### Dades del document

Número de DOGV
:   5759

Data del DOGV
:   09-05-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/5799


Data del document
:   04-05-2008

Organisme emissor
:   Aguas Valls de Alcanals, SL

Tipus de document
:   Informació Pública

Descriptors 

:   * Montroi
    * empresa privada
    * pla d'urbanisme

Informació pública de l'alternativa tècnica al Programa d'Actuació Integrada de la Unitat d'Execució 2 del Sector Residencial Balcó de Montroy III del Pla General de Montroy. [2008/5799]  
La mercantil Aguas Valls de Alcanals, SLU, domiciliada a Turís, carrer de Miguel Hernández, núm. 1, pta. 1, amb CIF número B-97992010, té intenció de participar en el concurs per a l'adjudicació del Programa d'Actuació Integrada de la Unitat d'Execució 2 del Sector Residencial Balcó de Montroy III de Montroy, les bases particulars del qual van ser aprovades pel Ple de l'Ajuntament el 16 de gener de 2008 i publicades en el Diari Oficial de la Comunitat Valenciana número 5712, de data 27 de febrer de 2008, es va enviar l'anunci de licitació al Diari Oficial de la Unió Europea el 5 de febrer de 2008, i es va publicar l'anunci de licitació en el DOCV número 5712, de data 27 de febrer de 2008.  
De conformitat amb el que disposa l'article 134 de la Llei16/2005, de 30 de desembre, de la Generalitat, Urbanística Valenciana (d'ara en avant LUV) i només a l'efecte de presentació d'al·legacions, s'exposen al públic, per un termini d'un mes, comptat a partir de l'endemà de la publicació del present anunci en el DOGV, els documents següents:  
- Pla parcial del sector residencial Balcó de Montroy III de Montroy.  
- Projecte d'urbanització de la unitat d'execució 2.  
- Estudi d'integració paisatgística.  
- Estudi acústic.  
Estos documents s'han protocol·litzat en la notaria de Maria Encarnación Mesa Valiente, amb residència i domicili a l'avinguda de Blasco Ibáñez, núm. 34, de Montroy (València). Així mateix s'ha depositat una còpia d'estos a l'Ajuntament de Montroy.  
Durant el termini d'exposició, si ho desitgeu, podreu comparéixer en la notaria on es troba protocol·litzada l'alternativa tècnica, en horari de 10.00 a 14.00 hores, de dilluns a divendres, i en horari de 17.00 a 20.00 hores, els dimarts i dijous, per a obtindre còpia de l'acta de protocol·lització o sol·licitar-ne l'exhibició, així com formular al·legacions i suggeriments. Així mateix, podreu comparéixer en l'Ajuntament de Montroy, en horari d'atenció al públic, on està depositada una còpia de la documentació esmentada, a fi d'examinar-la i presentar les al·legacions que cregueu oportunes.  
Prèviament a la publicació d'este anunci, de conformitat amb el que disposa l'article 134 de la LUV, s'ha remés avís de l'inici del procediment de gestió indirecta del Programa d'Actuació Integrada de la Unitat d'Execució 2 del Sector Residencial Balcó de Montroy III, al domicili fiscal dels qui consten en el cadastre com a titulars dels drets afectats per l'actuació proposada.  
Així mateix, i de conformitat amb el que disposen els articles 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú i 296.4 del Decret 67/2006 (ROGTU), el present edicte complix la funció de notificació per a aquells eventuals titulars desconeguts, d'ignorat parador o que, intentada esta, no s'haja pogut practicar, sense perjuí que l'avís als dits titulars s'efectue addicionalment mitjançant la publicació en el Butlletí Oficial de la Província de València.  
Turís, 4 de maig de 2008.- L'administrador únic: José Francisco Iranzo Picó.